সব কথা সব সময়ে বলা যায় না। ভাল বা মন্দ, যাই ঘটুক না কেন, তাকে মাথা পেতে গ্রহণ করে নেওয়ার শিক্ষা দেয় পারিপার্শ্বিক। কিন্তু সেই সিদ্ধান্তই তো শেষ নয়, বরং আরও একটি আশা-আকাঙ্ক্ষা, অনিশ্চয়তা ভরা অধ্যায়ের সূচনা। এমনই অনেক না-বলা কথা নিয়েই পরিচালক সায়ন বসু সাজিয়েছেন তাঁর ছবি ‘কিছু না বলা কথা’। মোট চারটি গল্প এবং আটটি চরিত্র নিয়ে এই ছবি। আরবান জ্যঁরের এই ছবিতে উঠে এসেছে কসমোপলিটন জীবনযাত্রার কিছু চেনা ক্রাইসিস। 


ছবি সৌজন্য়: অ্যাডভার্ব
এই বিষয়ে অন্যান্য খবর

‘নীল’ ফেলুমাস্টার, নন রিজওয়ান! শ্যুটিং সামলে স্নাতকোত্তর পড়াশোনা করছেন নায়ক
ওয়েবসিরিজে প্রিয়মের ‘বোল্ড’ অভিনয় কি সমর্থন করেন শুভজিৎ


চারটি গল্প, চারটি ভিন্ন মাত্রার সম্পর্ককে ছুঁতে চেয়েছে এবং ‘না-বলা’ কথা নিয়েই আবর্তিত হয়েছে ছবির গল্প। সম্প্রতি মুক্তিপ্রাপ্ত এই ছবিতে রয়েছেন সায়নী ঘোষ, শুভজিৎ কর, পূজারিণী ঘোষ, রিজওয়ান রব্বানি শেখ, অর্জুন চক্রবর্তী, মিশমি দাস ও দৃষ্টি মণ্ডল। কখনও ব্লাইন্ড ডেটে গিয়ে মুখোমুখি হয়ে যায় ফেলে আসা প্রেম তো কখনও টাকার বিনিময়ে কেনা কয়েক ঘণ্টার বিছানার সঙ্গী গুনগুন করে ওঠে ‘সখি, ভাবনা কাহারে বলে’। 

ছবি সৌজন্য়: অ্যাডভার্ব
চিত্রনাট্য ও সংলাপ এই ছবির মেরুদণ্ড। সংলাপের মাধুর্যে ও স্বচ্ছন্দ যাতায়াতে দর্শক খুব সহজেই একাত্ম হয়ে ওঠেন পর্দার গল্পের সঙ্গে। তাই অত্যন্ত প্রেডিক্টেবল হওয়া সত্ত্বেও দর্শকের ভাল লাগবে। এই ছবিটি দেখতে দেখতে হয়তো অনেকেরই মনে পড়বে ফেলে আসা কোনও স্মৃতি, কোনও না-বলা কথা। তার পর? একটা ফোন অথবা হঠাৎ কলিংবেলে পাল্টে যেতে পারে আপনার জীবন, রাতারাতি! আবার ক্যাথারসিসে ভেসে, কমে যেতে পারে অনেক দিনের জমানো কোনও মনের ভার।  

ছবি সৌজন্য়: অ্যাডভার্ব